ג'יידן סמית'

ג'יידן כריסטופר סייר סמית' (באנגלית: Jaden Christopher Syre Smith; נולד ב-8 ביולי 1998) הוא ראפר, פזמונאי ושחקן קולנוע אמריקאי, בנם של השחקנים ויל סמית' וג'יידה פינקט סמית'.

 קורות חייו 
סמית' נולד במאליבו, קליפורניה, ארצות הברית לשחקן ויל סמית' ולשחקנית ג'יידה פינקט סמית'. יש לו אח למחצה הגדול ממנו, טריי סמית' (1992) ואחות קטנה וילו סמית'.

סמית' למד בבית הספר הפרטי "New Village Leadrship Academy" לפני שעבר לחינוך ביתי. סמית' ושני אחיו היו שגרירי נוער בפרויקט זמבי, המספק סיוע בשיתוף חברת הסברו לילדים זמביים שהתייתמו בשל מחלת האיידס.

 קריירה 
סמית' החל את קריירת המשחק שלו בגיל 7 בסרט "המרדף לאושר" אותו הפיק אביו, וכיכב לצדו של אביו שגם גילם את הדמות הראשית. בשנת 2010, כשהיה בן 12, שיחק בתפקיד הראשי בסרט "קראטה קיד". לאחר הסרט שר סמית' עם ג'סטין ביבר את השיר "Never Say Never", שיר שהפך לימים לאחד הלהיטים הגדולים של ביבר, והמזוהה ביותר עם סמית'. בקליפ השיר נכללו קטעים מ"קראטה קיד" לצד צילומים של סמית' וביבר מקליטים את השיר. ב-2013 כיכב, שוב לצד אביו, בסרט "העולם אחרי".

 חיים אישיים 
ביוני 2017 עבר סמית מבית הוריו לבית בשווי 4 מיליון דולר בשכונה היידן הילס שבמחוז לוס אנג'לס. 

בשנת 2013 העלו דבריו של סמית מחלוקות כאשר ביקר את החינוך המסורתי והמליץ לצעירים לעזוב את בית הספר. כשדיבר על בני נוער שלומדים בבית ספר ציבורי, אמר סמית' "ילדים שלומדים בבית ספר ציבורי הם כל כך מתבגרים, כל כך נסערים." 

סמית יצא עם שרה סניידר משנת 2015 עד 2017. השניים נפרדו לאחר שעלו שמועות בגין בגידות מצדה. סניידר עוררה השראה לשירים רבים באלבום הבכורה של סמית', "Syre".

בנובמבר 2018, במהלך פסטיבל מוזיקה בו הופיע ג'יידן באצטדיון דודג'ר, אמר כי הוא נמצא במערכת יחסים עם הראפר טיילר, דה קריאייטור, אם כי טיילר הכחיש את הטענות הללו. בראיון שנערך לאחר מכן לרדיו, ג'יידן חזר והדגיש שטיילר הוא החבר שלו. בתחילת 2020, ג'יידן בירך בזכייה של טיילר בפרס הגראמי בציוץ בטוויטר והוסיף  "החבר שלי זכה בגראמי."

 פילמוגרפיה 
 קולנוע 
שנהסרטתפקידהערות2006המרדף לאושרכריסטופר גרדנר ג'וניור2008כשהעולם עמד מלכתג'ייקוב בנסון ג'וניור2010קראטה קידדרה פרקר2013העולם אחריקיטאי רייג'2018סקייט קיטצ'ןדבון2020מעשי ג'וקרים: הסרטעצמושנת חייםדארין

 טלוויזיה 
שנהסדרהתפקידהערות2006-2003All of Usרג'י7 פרקים2008החיים היפים של זאק וקודיטרוויספרק: "Romancing the Phone"2017-2016גט-דאון (אנ')מרכוס "דיזי" קיפלינגתפקיד משני; (2 עונות); 11 פרקים2018-2017ניו יוקיוקאז-קהאןדיבוב; 7 פרקים2022Entergalacticג'ורדןדיבוב; ספיישל טלוויזיוני של נטפליקס

 דיסקוגרפיה 
 אלבומי אולפן 

 2017: Syre
 2019: Erys
 2020: CTV3: Cool Tape Vol. 3

 פרסים ומועמדויות 
שנההפרסקטגוריהעלתוצאה2006פרס PFCSההופעה הטובה ביותר בסרט על ידי נערהמרדף לאושר2007פרסי בחירת הנוערהכימיה הטובה ביותרפריצת השנה - שחקןפרסי הקולנוע של MTVההופעה הפורצת הטובה ביותרפרס Black Reelפריצת השנה - שחקןפרס איגוד מבקרי הקולנוע האמריקאיהשחקן הצעיר הטוב ביותרפרס NAACP Imageהשחקן המשני הטוב ביותר בסרטפרס OFTAהשחקן הטוב ביותר לנוער2009פרס סאטורןההופעה הטובה ביותר על ידי שחקן צעירכשהעולם עמד מלכת2010פרס PFCSההופעה הטובה ביותר בסרט על ידי נערקראטה קידפרסי בחירת הנוערהכוכב של הקיץ2011פרסי Black Reelהשחקן הטוב ביותרהשיר הטוב ביותרפרסי בחירת הילדים של ניקלודיאוןשחקן אהובפרס NAACP Imageהשחקן המשני הטוב ביותר בסרטפרסי Empireפריצת השנה - שחקןפרסי הקולנוע של MTVהכוכב הקשוח הגדול ביותרפרסי בחירת הקהלאנסמבל שחקנים נבחר לסרט קולנועפרסי Young Artistההופעה הטובה ביותר בסרט קולנוע- לשחקנים ראשיים צעירים פרסי ה-BETפרס YoungStarsפרסי בחירת הנועראייקון האופנה הגברי על השטיח האדום2013פרסי ה-BETפרס YoungStars פרסי הקולנוע של MTVהכוכב הקשוח הגדול ביותר של הקיץהעולם אחרי2014פרס פטל הזהבהשחקן הגרוע ביותרהזוג הגרוע ביותרפרסי ה-BETפרס YoungStars2015

 קישורים חיצוניים 





קטגוריה:אמריקאים ילידי קליפורניה
קטגוריה:ראפרים אמריקאים
קטגוריה:רקדנים אמריקאים
קטגוריה:שחקני קולנוע וטלוויזיה אמריקאים
קטגוריה:שחקנים ילדים אמריקאים
קטגוריה:אמני איילנד רקורדס
קטגוריה:זוכי פרס פטל הזהב: שחקנים
קטגוריה:זוכי פרס בחירת הנוער
קטגוריה:פורבס 30Under30
קטגוריה:מאליבו: אישים
קטגוריה:ביסקסואלים אמריקאים
קטגוריה:שחקנים להט"בים אמריקאים
קטגוריה:זמרים להט"בים אמריקאים
קטגוריה:זוכי פרס סאטורן לשחקן צעיר בקולנוע
קטגוריה:זוכי פרסי ה-BET: כוכב צעיר
קטגוריה:אמריקאים שנולדו ב-1998